***ОБЯВЛЕНИЕ***

***ПО РЕДА НА ЧЛ.26 АЛ.3 ОТ ЗАКОНА НА НОРМАТИВНИТЕ АКТОВЕ***

Относно: Приемане наНаредба за изменение и **Наредба № 1 за поддържане и опазване на обществения ред, чистотата и общественото имущество на територията на Община Угърчин*.*** (приета с Решение № 133 от 29 май 2008 г. на Общински съвет Угърчин., изменена и допълнена с Решение №61 по протокол №5 от 26.02.2016 г., изменена и допълнена с Решение №264 по протокол №18 от 28.02.2017 г., изменена и допълнена с Решение №300 по протокол №20 от 27.04.2017 г. )

 На основание чл.26, ал.3 от ЗНА, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомявам всички заинтересовани лица, че в 30-дневен срок от публикуване на настоящото обявление на интернет страница на Община Угърчин, се приемат предложения и становища относно така изготвения проект на Наредба за изменение и допълнение на **Наредба № 1 за поддържане и опазване на обществения ред, чистотата и общественото имущество на територията на Община Угърчин*.*** (приета с Решение № 133 от 29 май 2008 г. на Общински съвет Угърчин., изменена и допълнена с Решение №61 по протокол №5 от 26.02.2016 г., изменена и допълнена с Решение №264 по протокол №18 от 28.02.2017 г., изменена и допълнена с Решение №300 по протокол №20 от 27.04.2017 г.)

**М О Т И В И:**

 **1. Причини, налагащи приемането на изменението и допълнението на подзаконовия нормативен акт:**

 Действащата към момента Наредба № 1 за поддържане и опазване на обществения ред, чистотата и общественото имущество на територията на Община Угърчин е приета с Решение № 133 от 29 май 2008 г. на Общински съвет Угърчин., изменена и допълнена с Решение №61 по протокол №5 от 26.02.2016 г., изменена и допълнена с Решение №264 по протокол №18 от 28.02.2017 г., изменена и допълнена с Решение №300 по протокол №20 от 27.04.2017 г. След последното изменение същата не е актуализирана.

 В Общински съвет Угърчин е постъпил протест с вх. № 238 от 19.08.2019 г. от г-н Кирил Енчев Петров - прокурор от Окръжна прокуратура – Ловеч срещу текстове от Наредба № 1 за поддържане и опазване на обществения ред, чистотата и общественото имущество на територията на Община Угърчин е приета с Решение № 133 от 29 май 2008 г. на Общински съвет Угърчин.

 В протеста е записано, че се оспорват чл. 17, т.9, чл.27, ал.1, чл.32, ал.4, чл.35, ал.2, чл.41, ал.4 и чл.65, ал.2, т.1 и т.3 от Наредба № 1 за поддържане и опазване на обществения ред, чистотата и общественото имущество на територията на Община Угърчин е приета с Решение № 133 от 29 май 2008 г. на Общински съвет Угърчин, като прокурорът счита, че цитираните текстове са незаконосъобразни.

 Посочената наредба е приета в съответствие с делегацията на чл.21, ал.1, т.8 и ал.2 от ЗМСМА. По естеството си е нормативен административен акт по определението на чл.75, ал.1 АПК, защото съдържа административно-правни норми, отнася се за неопределен и неограничен брой адресати и има многократно правно действие. В същия смисъл е и дефиницията на чл.1а ЗНА.

 Следователно, при въвеждане на правните норми е недопустимо да се пренебрегне рамката на чл.76, ал.3 АПК, според която общинските съвети издават нормативни актове, с които уреждат съобразно нормативните актове от по-висока степен, обществени отношения с местно значение. Идентично е правилото на чл.8 ЗНА.

 Конкретните съображения за незаконосъобразност на посочения текст в Наредбата са следните:

 Прокурорът счита, че:

 1.Текстът на чл.17, т.9 от Наредбата противоречи на разпоредбите на чл.428 от Закона за ветеринарномедицинската дейност /ЗВД/.

 Съгласно нормата от Наредбата, за нарушаване на забраната за водене на кучета без ремък и намордник, както и пускането им свободно по улиците, площадите, зелените площи и алеите на гр.Угърчин и селата на общината, се налага глоба от 10 лв. до 50 лв.

 В частта досежно размера на административното наказание, текстът противоречи на разпоредбата на чл.428 от ЗВД, съгласно който размерът на глобата е 100 лв.

 2. При същите основания за незаконосъобразност следва да се посочи и разпоредбата на чл.65, ал.2,т.1 и т.3 от Наредбата, санкционната част на която е предвидена глоба в размер от 50 лв. до 250 лв. В чл.428 от ЗДВ по отношение на посочените хипотези от Наредбата е предвидена глоба в размер на 100 лв.

 Констатираното противоречие налага отмяна на текста от Наредбата като незаконосъобразен.

 3. Считам, че текстът на чл.27, ал.1 от Наредбата противоречи на чл.11,ал.1 от Закона за събранията, митингите и манифестациите /ЗСММ/.

 Съгласно нормата от Наредбата: „За провеждане на манифестация или шествие се изисква спазване на условията по предходния член, като срокът за уведомяване на кмета на Общината е най-малко пет дни, преди датата на провеждане на мероприятието, като се изисква посочване на началния и крайния пункт, маршрута, броя и вида на транспортните средства, ако се използват такива, както и предполагаемия брой на участниците.“

 Съгласно чл.11, ал.1 от ЗСММ(Изм. – ДВ, бр.24 от 2010 г.) Организаторите на манифестация уведомяват писмено кмета на общината за целта, времето и пътя на движението на манифестацията най-малко 72 часа преди провеждането й, а в неотложни случаи – най-малко два дни.

 Сравнението на двете правни норми налага очевидния извод за несъответствие на подзаконовия нормативен акт /Наредбата/ с този от по-висша степен, по отношение на срока, задължаващ организаторите да уведомят кмета на общината за провеждане на манифестации и шествия. Това прави протестираната норма от Наредбата незаконосъобразна и като такава следва да се отмени.

 4.Разпоредбата на чл.32,ал.4 от Наредбата противоречи на разпоредбите на ЗСММ.

 В приетия текст от Наредбата е посочено, че „Организаторите на масови мероприятия, организирани на обществени места внасят депозит от 100 лв. в кметствата, който депозит се възстановява след издаване на обекта в първоначалния му вид.

 Такова изискване в ЗСММ не е регламентирано. Предвид изложеното протестираната разпоредба от наредбата се явява незаконосъобразна и следва да се отмени, тъй като Общинския съвет е излязъл извън правомощията си, като е приел правна форма, разширяваща компетентността му.

 5.Разпоредбата на чл.35, ал.2 от Наредбата противоречи на чл.45, ал.2 от Закона за закрила на детето /ЗЗД/

 Съгласно текста от Наредбата: „В дискотеки, клубове, заведения за хранене и развлечения не се допускат след 22:00ч. лица без документи за самоличност или ученическа лична карта. При нарушение се налага глоба от 20 лв. до 100 лв.

 Така структурирана правната норма не прави възрастово разграничение на лицата посещаващи съответните обществени места. А такова е необходимо особено когато се касае за посещение на лица навършили 14г., които съгласно чл.29,ал.1 от Закона за българските лични документи са длъжни да имат лична карта. По отношение на визитираната ученическа лична карта следва да се има предвид разпоредбата на чл.182,ал.1,т.4 от Закона за предучилищното и училищно образование, съгласно която „Учениците имат следните задължения:…т.7 Да носят ученическата си лична карта в училище и извън него“ Тези препратки необходими с оглед коментирания текст от Наредбата, тъй като се дава възможност необосновано разширително тълкуване, от което следва извод, че както непълнолетните над 14г. така и малолетните ученици, притежаващи ученическа карта могат да посещават тези заведения. Такова разширително тълкуване противоречи на нормите на чл.8, ал.3 и 4 от Закона за закрила на детето, съгласно които: ал.3. „Родителите, настойниците, попечителите или другите лица, които полагат грижи за дете са длъжни да го придружават на обществени места след 20,00 ч., ако детето не е навършило 14г., съответно след 22,00 ч., ако детето е навършило 14г., но не е навършило 18-годишна възраст.“ ; ал.4. „(Нова – ДВ, бр.14 от 2009 г.) Ако родителите, попечителите или другите лица, които полагат грижи за дете не могат да го придружат, те са длъжни да осигурят пълнолетно дееспособно лице за негов придружител на обществени места след 22,00 ч., ако детето е навършило 14г., но не е навършило 18-годишна възраст.“

 Налице е вътрешно противоречие между протестирания текст от Наредбата и този на чл.40,ал.2,т.3 от същата наредба.

 Налице е очевидно противоречие и с текста на чл.45,ал.2 от Закона за закрила на детето досежно размера на административното наказание – глоба.

 Предвид изложеното протестираната разпоредба следва да се отмени като незаконосъобразна.

 6. Разпоредбата на чл.41 , ал.4 от Наредбата противоречи на чл.178е от Закона за движението по пътищата /ЗДвП/.

 В текста от Наредбата е прието, че на съответното нарушение се налага глоба в размер на 100 лв., докато в текста от ЗДвП за същото нарушение е предвидена глоба от 50 лв. до 200 лв.

 **2. Цели, които се поставят:**

* Законосъобразност;
* Целесъобразност;
* Да се синхронизира наредбата с нормативните актове от по-висок ранг.

 **3. Финансови и други средства, необходими за прилагането на новата уредба:**

 Проекта за изменение и допълнение на предлаганата наредба не предвижда изразходването на финансови средства при прилагането и от страна на община Угърчин.

 **4. Очаквани резултати от прилагането, включително финансови, ако има такива:**

* актуална нормативна база, съобразена с разпоредбите на по-високите по степен нормативини актове.

 **5. Анализ за съответствие с правото на Европейския съюз:**

 Предлаганата Наредба за изменение и допълнение на Наредба № 1 за поддържане и опазване на обществения ред, чистотата и общественото имущество на територията на Община Угърчин е подзаконов нормативен акт, разработен на основание чл. 8 от Закона за нормативните актове, чл.21, ал.1, т.23 и ал.2 от Закона за местното самоуправление и местната администрация, поради което съответствието и с правото на Европейския съюз е предопределено от съответствието на цитираните закони.

На основание чл. 26, ал.3 от Закона за нормативните актове, проектът на Наредба за изменение и допълнение на **Наредба № 1 за поддържане и опазване на обществения ред, чистотата и общественото имущество на територията на Община Угърчин** е публикуван на интернет страницата на Община Угърчин www.ugarchin.bg като по този начин е дадена възможност на всички заинтересовани лица да се запознаят с него и да изразят становище.

**Предложения и становища по проекта могат да бъдат подавани в деловодството на Община Угърчин в писмен вид.**